Aug 02 RUGBY - JULIE VAKANSIE
Meer as 40 rugbyspelers het gedurende die Julie skoolvakansie as deel van Griekwas en Griekwas Platteland spanne aan die onderskeie rugby weke deelgeneem.
Zean Augustuyn, Henlu Liebenberg, Linton Maritz, Jovan Oosthuizen, Hennie van der Westhuizen, Sebastiaan Jobb, SJ Oberholster en Louis Alberts is vir die o.18 Griekwas Plattelandspan gekies wat aan die Cravenweek deelgeneem het. Die Griekwas Plattelandspan het die Griffons gewen na 'n puik drie deur Sebastiaan Jobb. Sebastiaan is op grond van die drie as die Hero van die dag aangewys. Die Hero van die dag word aangewys uit die spelers van die wedstryde van die dag. Dus is hy aangewys as die beste speler uit al die wedstryde wat op die dag gespeel is.
Valdo Pieters, Gideon Rossouw, Emmanuel Basson en Lourens van Heerden het as deel van die o. 18 Griekwas Platteland span aan die Akademieweek deelgeneem. Die Griekwas Plattelandspan het die Grens Plattelandspan met 61 – 29 gewen.
Heini Meuller en Connie Conradie het as deel van die o.18 Griekwasspan aan die Pukkeweek deelgeneem. Die Griekwasspan het die Pumas Plattelandspan 31-18 gewen.
Janco Oberholzer, Stef Boshoff, Andre van Zyl en Quinton Immelman is vir die o.16 Griekwasspan gekies wat aan die Grant Khomoweek deelgeneem het. Die o.16 Griekwasspan het die Pumasspan 24-12 gewen.
Nicky Ras, Arno Ehlers, Braam Nel, Ernest Carsten, Hans Visser, Kobus van Zyl, Nolan Diergaardt en Duwayne Jacobs het as deel van die o.16 Griekwas Plattelandspan aan die Valkeweek deelgeneem. Die span het die Valke Plattelandspan 13-12 en die Griffons Plattelandspan 19-10 gewen.
JM Williams, SW Regenstyn, Altus van der Merwe, JJ Roodt, Cassie Bubb, Rikus van Zyl, Muller du Plessis, Dirkie de Vos, HJ van Zyl, CJ Hayes, Gladwin Strauss, Waldo Kuhn en Kobus Burger is vir die o.15 Oranjeunie span gekies wat aan die GWK Streekspanne Rugbytoernooi deelgeneem het. Die span het die span van Pixley Ka Seme 43-8 en die span van Namakwa 52-0 gewen. Muller du Plessis is aangewys as Voorspeler van die toernooi. SW, Altus, JJ, Cassie, Rikus, Muller, HJ en Gladwin is gekies vir die o.15 GWK Griekwasspan om aan die Rhinoweek in Vanderbijlpark deel te neem.
Niel Oosthuizen, Cameron van Rhyn, Jannie Visser, Fanie Viljoen en Hanco von Abo is gekies vir die o.17 Oranjeunie span wat aan die GWK Streekspanne Rugbytoernooi deel te neem. Die span het die span van Pixley Ka Seme 14-13 gewen en die span van Namakwa 62-10. Fanie en Cameron is vir die o.17 GWK Griekwasspan vir die Rhinoweek in Vanderbijlpark gekies. Fanie is aangewys as Voorspeler van die toernooi en Cameron as Agterspeler van die toernooi. Cameron is ook aangewys as heelagter van die toernooi by die Rhinoweek en hy is gekies vir 'n span wat gedurende Desember deur Skotland en Engeland gaan toer.
Gedurende die Rhinoweek het die o.15 GWK Griekwasspan al hulle wedstryde gewen en die finaal ook gewen. Die o.17 GWK Griekwasspan het ook al hul wedstryde gewen, maar in die finaal verloor.
Cravenweek: Van links is SJ Oberholzer, Henlu Liebenberg, Linton Maritz, Jovan Oosthuizen,
Hennie van der Westhuizen, Zean Augustyn en Sebastiaan Jobb.
Louis Alberts was afwesig met die neem van die foto.
Akademieweek: Van links is Valdo Pieters, Gideon Rossouw, Emmanuel Basson en
Lourens van Heerden.
Pukke week: Van links is Connie Conradie en Heini Meuller.
Grant Khomoweek: Van links is Quinten Immelman, Janko Oberholzer, Stef Boshoff
en Andre van Zyl.
Valkeweek: Van links is Nicky Ras, Arno Ehlers, Braam Nel, Ernest Carsten, Hans Visser,
Kobus van Zyl, Nolan Diergaardt en Dwayne Jacobs.
OranjeUnie o.15 GWK-week: Van links is Dirkie de Vos, SW Regenstyn, Altus van der Merwe, CJ Hayes, JM Williams, Gladwin Straus, Rickus van Zyl, Kobus Burger, Muller du Plessis, HJ van Zyl, JJ Roodt, Cassie Bubb en Waldo Kuhn.
Oranje Unie o.17 GWK-week: Van links is Niel Oosthuizen, Cameron van Rhyn,
Jannie Visser, Fanie Viljoen en Hanco von Abo.
GWK Griekwas o.15Rhinoweek: SW Regenstyn, Altus van der Merwe, Gladwin Strauss,
Rikus van Zyl, HJ van Zyl, Muller du Plessis, Cassie Bubb
en JJ Roodt.
GWK Griekwas o.17Rhinoweek: Van links is Cameron van Rhyn en Fanie Viljoen.
ONDERWYSER: FISIESE WETENSKAP
MUSIEK: ROYAL SCHOOLS
AFRIKAANSE OLIMPIADE 2017
Mnr. F Venter